คาดตลาดหุ้นทั่วโลกแกว่งผันผวนไร้ทิศทางจนถึงการประชุม FOMC ในกลางเดือนมิย / วันนี้คาด SET แกว่งกรอบ 1,555-60จุด แนะ BPP, CK, EPG
25 พฤษภาคม 2564

ในช่วง 1-2สัปดาห์ที่ผ่านมาภายหลัง Minute และประธานเฟดในแต่ละสาขาต่างออกมาให้ความเห็นและมุมมองต่อนโยบายการเงินที่แตกต่างกันออกไป อาทิ Kaplan ประธานเฟดสาขา Dallas ประเมินว่าธนาคารกลางมีโอกาสที่จะขึ้นดอกเบี้ยในปี 2022 ซึ่งเป็นช่วงเวลาที่อัตราการจ้างงานสหรัฐจะเริ่มเข้าสู่จุดสมดุลก่อนเกิด COVID-19 ประกอบกับอัตรเงินเฟ้อแตะระดับเป้าหมายที่วางไว้ พร้อมส่งสัญญาณเห็นด้วยการเริ่มพูดคุยรายละเอียดของการทยอยลดสภาพคล่อง จากปัจจุบันที่อัดฉีดกว่าเดือนละ 1.2 แสนล้านเหรียญสหรัฐ และหากเราอิงจากตัวชี้นำต่างๆ เช่นอัตราผลตอบแทนพันธบัตรที่แท้จริง (Real Bond yield%) ซึ่งพลิกกลับมาติดลบลดลง , ดอลลาร์พลิกกลับมาแข็งค่ายืนเหนือ 90.0อีกครั้ง สำหรับตลาดหุ้นเริ่มเห็นแรงขายทำกำไรในกลุ่มเทคโนโลยีรายสัปดาห์สูงสุดในรอบ 3ปี รวมถึง Crypto currency ที่ปรับตัวลงมากกว่า 30% ภาพดังกล่าวเริ่มสะท้อนความกังวลของกรอบระยะเวลาแผนการลดสภาพคล่อง (Tapering)
เบื้องต้นเราเชื่อว่าแผนการลดสภาพคล่องจะเกิดขึ้นใน 4Q21 และจะเป็นการค่อยเป็นค่อยไป (ไม่ทำให้ตลาดแตกตื่นเหมือนปี 2013) ซึ่งจากนี้เราคาดว่าตลาดหุ้นจะแกว่งผันผวนในกรอบแคบเพื่อรอดูการรายงานตัวเลขสำคัญทางเศรษฐกิจสหรัฐอย่าง ค่าจ้างรายชั่วโมง, การจ้างงานเดือนพ.ค. (Nonfarm payroll ซึ่งคาดว่าจะเพิ่มขึ้นในรดับ 6.2แสนอัตรา เมื่อเทียบกับเดือนก่อนหน้าที่ 2.7แสนอัตรา) และอัตราการว่างงานคาดการณ์ว่าจะลดลงจากเดือนก่อนหน้าเป็น 5.9% ซึ่งทั้งหมดนี้จะถูกรายงานในวันที่ 4มิ.ย. และตัวเลขเงินเฟ้อเดือนพ.ค. ซึ่งจะรายงานในวันที่ 8มิ.ย.  ซึ่งคาดว่าจะลดลงจากเดือนก่อนหน้าที่ 4.2% เป็น 3.6% ในขณะที่คาด Core-CPI +0.3%MoM เราคาดว่าตลาดหุ้นรวมถึงสินทรัพย์อื่นๆจะแกว่งผันผวนตามการรายงานตัวเลขดังกล่าว เบื้องต้นเราคาดว่าภาพจะออกมาในลักษณะใกล้เคียงกับเดือนพ.ค. ที่ผ่านมา กล่าวคือการรายงานตัวเลขเงินเฟ้อเดือนเมษายนมีโอกาสที่จะปรับขึ้นในระดับสูงใกล้เคียงกับการรายงานเดือนก่อนหน้า ในขณะที่ภาคการจ้างงานยังต้องใช้เวลาฟื้นตัว เนื่องจากประชากรสหรัฐส่วนหนึ่งเลือกที่จะรับสวัสดิการว่างงานซึ่งรายสัปดาห์สูงกว่าค่าแรงบางอุตสาหกรรม และหากอิงจาก Oxford Economics Recovery Index พบว่าภาคการจ้างงานยังฟื้นตัวน้อย ซึ่งจะทำให้ตลาดหุ้และสินทรัพย์อื่นๆผันผวนไม่ต่างจากเดือนที่ผ่านมาจนถึงการประชุม FOMC ในวันที่ 16มิ.ย. ซึ่งถ้อยคำแถลงของ Powell จะเป็นตัวชี้นำตลาดในช่วง 3Q21 ซึ่งหากถ้อยคำแถลงทั้งหมดส่งผลให้อัตราผลตอบแทนพันธบัตรที่แท้จริงติดลบลดลง และดอลลาร์แข็งค่าขึ้น เราคาดว่าจะส่งผลให้การลงทุนในตลาดหุ้นโดยเฉพาะตลาดเกิดใหม่ (Emerging market) รวมถึง SET Index มีโอกาสสูงที่จะ Underperform เมื่อเทียบกับ Developed market
มุมมองตลาดหุ้น/กลยุทธ์การลงทุน วันนี้คาด SET แกว่งในกรอบ 1,555-1,560 แนะ BPP , CK, EPG
หุ้นแนะนำ BPP (ราคาพื้นฐาน 19.30 บาท) ปัจจัยสนับสนุนจะมาจากการขยายกำลังการผลิตไฟฟ้าและสภาวะเศรษฐกิจจีนที่ฟื้นตัว  CK (ราคาพื้นฐาน 28.65 บาท) ปัจจัยสนับสนุนราคามาจากการประมูลโครงการโครงสร้างพื้นฐานขนาดใหญ่และความสำเร็จในการสร้างยอด backlog ขึ้นเป็น 200,000 ลบ.  EPG (ราคาพื้นฐาน 14.00 บาท) ปัจจัยสนับสนุนจากทิศทางการเติบโตของบริษัทและทั้งอุตสาหกรรม อุปสงค์ของทั้ง 3 กลุ่มธุรกิจที่แข็งแกร่งช่วยให้ EPG ปรับเพิ่ม ASP ของสินค้าขึ้น 5-10% ในเดือน เม.ย.-มิ.ย. ซึ่งจะช่วยให้ GPM อยู่ในระดับสูงต่อไป
รายงานตัวเลขเศรษฐกิจ: 
วันอังคารติดตาม ญี่ปุ่น: ตัวเลขเงินเฟ้อผู้บริโภคพื้นฐาน ยุโรป:ตัวเลข GDPQ1 เยอรมัน คาด -3.3% YoY, -1.7% QoQ/ ตัวเลขสำรวจสภาพเศรษฐกิจเยอรมันเดือนพฤษภาคม (Ifo Business Climate) สหรัฐฯ:ตัวเลขดัชนีราคาบ้านเดือนมีนาคม/ ตัวเลขยอดขายบ้านใหม่เดือนเมษายน 
วันพุธติดตาม สหรัฐฯ:รายงานสต๊อกน้ำมันดิบ 
วันพฤหัสติดตาม จีน: ตัวเลขกำไรภาคอุตสาหกรรม เดือนเมษายน สหรัฐฯ:ตัวเลข GDP 1Q21 ตลาดคาดที่ 6.5% QoQ/ ตัวเลขยอดสั่งซื้อสินค้าคงทนเดือนเมษายน 
วันศุกร์ติดตาม ญี่ปุ่น: ตัวเลขอัตราการว่างงานเดือนเมษายน ยุโรป: ตัวเลขยอดค้าปลีกของสเปน เดือนเมษายน สหรัฐฯ:ตัวเลขเงินเฟ้อพื้นฐาน Core PCE เดือนเมษายน ตลาดคาดที่ 2.4% YoY